Cyril Blackburn het onlangs met die skrywer gesels oor die seldsame siekte waarmee hy die afgelope 10 maande worstel en sy geloof wat hom deur die donkerste tye gedra het.
Die ervaring was nie net negatief nie. Ná die groot sukses van sy debuutroman Lammervanger het hy reeds begin beplan aan twee nuwe boeke. “Ek gaan die hele proses van my hospitalisering tot my diagnose in ’n roman omskep. Ek het reeds begin met navorsing daarvoor en is baie opgewonde,” sê hy.
Dié boek gaan nes sy ander boeke opreg en waar wees. Hy grinnik. “Want wat is fiksie in elk geval? Alles is op die ou end geskoei op die waarheid. My boeke bevat almal ’n groot mate van waarheid,” merk hy op. “Ek hou egter nie daarvan om vir mense te vertel hoeveel waarheid in ’n storie is nie. ’n Boek is soos ’n kunswerk – jy moet die leser toe te laat om daarvan te vat wat hy wil,” sê hy.
Peet Venter se nuwe riller ondersoek of daar perke is aan die wreedheid van mense wat glo hulle is verhewe bo die wet…